**DECIZIA ETAPEI DE ÎNCADRARE**

**DRAFT**

Ca urmare a solicitării de emitere a acordului de mediu adresate de **SC FLOAREA SOARELUI IMPEX SRL** cu sediul în municipiul Cluj-Napoca, str. Madach Imre, nr. 29, judeţul Cluj, înregistrată la APM Cluj cu nr. 1361/19.01.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 12624/30.05.2023 și a consultărilor desfăşurate în cadrul şedinţei Comisiei de Analiză Tehnică din data de 04.04.2023, că proiectul ***,,*Elaborare documentație pentru autorizarea executării lucrărilor de împrejmuire terenuri*”***  propus a fi amplasat în comuna Ploscos, satul Ploscos, CF nr. 50936, 51036, 51039, 51038, 50938, 50699, județul Cluj***,*** **nu se supune evaluării impactului asupra mediului**.

 **Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadreaza in prevederile Legii nr. 292/2018** privind evaluarea impactului anumitor proiecte publice şi private asupra mediului, nu se regăsește în anexa nr. I și II,în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se încadrează în reglementările documentațiilor de urbanism:

* PUG aprobat cu HCL Ploscoș nr. 29/1999
* Conform Certificatului de Urbanism nr. 1612/28.12.2022, emis de Consiliul Județean Cluj:
* imobilul este situat în extravilanul satului Ploscoș;
* destinație: **teren extravilan** **–** pășune, arabil, neproductiv conform extraselor de carte funciară nr. 50936, 51036, 51039, 51038, 50699 Ploscoș;

c) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) investiţia propusă nu se cumulează cu alte proiecte existente sau aprobate;

h) proiectul este de amploare redusă;

i) nu sunt afectate zone de pădure sau cu folosință specială;

j) amplasamentul nu este situat în interiorul niciunei arii naturale protejate;

k) pe parcursul derulării procedurii nu au fost formulate observații din partea publicului referitoare la realizarea proiectului.

**II. Motivele pe baza cărora s-a stabilit neefectuarea evaluării adecvate**:

1. amplasamentul proiectului este situat în interiorul ariilor naturale protejate: ROSPA0113 Cânepiști, ROSAC0238 Suatu-Cojocna-Crairât;
2. Agentia Nationalä pentru Arii Naturale Protejate a emis Avizul favorabil nr. 21 din 09.05.2023 pentru implementarea proiectului.
3. conform Avizul favorabil nr. 21 din 09.05.2023 emis de Agentia Nationalä pentru Arii Naturale Protejate: implementarea proiectului nu va avea un impact negativ semnifjcativ asupra speciilor și habitatelor care au stat la baza desemnării ariilor natural protejate ROSPA0113 Cânepiști și ROSAC0238 Suatu-Cojocna-Crairât, dacă vor fi respectate măsurile de limitare a impactului asupra mediului, prevăzute în documentația depusă și în avizul 21 din 09.05.2023 și anume:
* se vor respecta prevederile Planurilor de management şi ale regulamentelor ariilor naturale protejate menționate mai sus;
* implementarea proiectului se va face strict pe suprafața menționată conform coordonatelor Stereo70, cu respectarea prevederilor din documentația tehnică, în vederea reducerii potențialului impact asupra speciilor protejate din ariile naturale protejate **ROSPA0113 Cânepiști** și **ROSAC0238 Suatu-Cojocna-Crairât**;
* gestionarea deșeurilor tehnologice și a celor menajere se va realiza conform legislației în vigoare, respectiv OUG nr. 92/2021 privind regimul deșeurilor, cu modificările și completările ulterioare;
* în perimetrul ariilor naturale protejate **ROSPA0113 Cânepiști și ROSAC0238 Suatu-Cojocna-Crairât** sunt interzise toate activitățile care pot genera poluare, deteriorarea ecosistemelor, perturbarea speciilor și/sau degradarea habitatelor naturale;
* utilizarea substanţelor chimice în agricultură se va face doar în condiţiile şi cantităţile specificate de producător;
* este **interzisă incendierea vegetaţiei** în oricare perioadă a anului dacă nu se impune ca o măsură de carantină fitosanitară, pentru prevenirea răspândirii unor boli sau dăunători specifici, caz în care este obligatoriu acceptul autorității competente pentru protecția mediului. Nu se admit nici incendieri controlate ale miriştilor, stufului, tufărișurilor, vegetaţiei de pe diguri, zone agricole și altele asemenea;
* este **interzisă** folosirea rodenticidelor pe suprafeţele agricole din situl Natura 2000 ROSPA0113 Cânepişti;
* interzicerea vătămării, capturării indivizilor specilor de păsări protejate de pe teritoriul siturilor Natura 2000 menţionate;
* păstrarea modului actual de utilizare a terenurilor pentru suprafeţele acoperite de habitate de interes comunitar sau care reprezintă habitate ale speciilor de interes comunitar, fiind interzisă conversia dinspre pajişte înspre teren arabil/livezi/teren pentru construcţii;
* limitarea încărcăturii de animale/ha la cel mult 0.7 UVM/ha, corelat cu capacitatea de suport a păşunilor.
* pentru orice lucrări care nu sunt prevăzute în documentație (amenajare drum acces, alimentare cu apă, etc.) se va solicita avizul ANANP – Serviciul Teritorial Cluj;
* în cazul producerii accidentale a unui prejudiciu, ce afectează obiectivele de conservare pentru care au fost desemnate ariile naturale protejate **ROSPA0113 Cânepiști** și **ROSAC0238 Suatu-Cojocna-Crairât**, se va anunța în cel mai scurt timp autoritatea responsabilă – ANANP – Serviciul Teritorial Cluj, în vederea stabilirii măsurilor de remediere ce vor fi puse în aplicare de cel care a produs prejudiciul;
* titularul va fi direct responsabil pentru orice incident/accident de natură a aduce prejudicii speciilor sau integrității siturilor, suportând costurile necesare readucerii într-o stare de conservare favorabilă a populațiilor care fac obiectul desemnării **ROSPA0113 Cânepiști** și **ROSAC0238 Suatu-Cojocna-Crairât**;
* echipele de lucrători vor fi instruite cu privire la existența ariilor naturale protejate **ROSPA0113 Cânepiști** și **ROSAC0238 Suatu-Cojocna-Crairât**, în zona de construire, cu precădere asupra măsurilor și responsabilităților ce le revin privind protecția acestora, precum și pentru cunoaşterea şi respectarea prevederilor legale în domeniul protecţiei factorilor de mediu, pentru toate lucrările executate în cadrul activității desfășurate;
* respectarea prevederilor art. 33 din OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările și completările ulterioare.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **nu intră sub incidența prevederilor art. 48 si 54 din Legea apelor nr. 107/1996**, cu modificarile si completarile ulterioare;

**IV.** **Caracteristicile proiectului**

**Se propune:** împrejmuirea terenului situat în comuna Ploscos, sat Ploscoș, FN, teren aflat în proprietate privată S.C Floarea Soarelui Impex, conform extraselor de carte funciarä: 50699, 50938, 51038, 51039, 51036, 509, 36, Suprafața totală a terenului este de 445,865,00 mp, având forma poligonală. Împrejmuirea se realizează cu stâlpi de beton armat L=2.00m, închidere cu plasă zincată, porți de acces din teavă cu plasă zincată.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

a) în cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

b) se vor utiliza exclusiv terenurile stabilite prin proiect pentru amplasarea organizărilor de şantier şi depozitarea materialelor şi a deşeurilor rezultate din activităţile de construire în limita terenului deţinut de titular; lucrările de organizare de şantier şi de execuţie nu trebuie să afecteze terenurile adiacente; toate amenajările propuse se vor realiza fără afectarea proprietăţilor private; se vor delimita zonele de lucru astfel încât să se prevină/mimizeze distrugerea suprafeţelor vegetale din vecinătatea obiectivului; se interzice tăierea de arbori de pe amplasament sau din apropierea lui; se vor marca corespunzător, cu panouri de protecţie, terenurile ocupate temporar de organizarea de şantier sau afectate de lucrări temporare (excavări, săpături de şanţ, etc.); se vor lua toate măsurile pentru asigurarea acceselor auto şi pietonale pentru locuitorii din zonă; în timpul lucrărilor se va asigura circulaţia nestănjenită pe drumurile publice;

c) materialele de construcții vor fi aduse progresiv pe măsură ce lucrările avansează și în funcție de solicitări; depozitarea materialelor/utilajelor se va face numai în locuri special amenajate (suprafeţe izolate/impermeabilizate corespunzător) cu luarea tuturor măsurilor pentru asigurarea protecţiei factorilor de mediu; se vor amenaja spaţii pentru stocarea temporară a deşeurilor rezultate din lucrările de construcţie;

d) se va asigura colectarea selectivă şi controlată a deşeurilor rezultate şi eliminarea/ valorificarea lor prin firme autorizate şi specializate, pe bază de contracte ferme încheiate cu acestea fiind intezisă depozitarea lor în mod neorganizat pe sol; se va asigura transportul şi manipularea materialelor de construcţie pentru evitarea pierderilor din utilajele de transport;

e) se vor folosi mijloace de transport şi utilaje performante care nu produc pierderi accidentale de substanţe poluante care pot afecta direct sau indirect calitatea solului şi a apelor subterane în timpul funcţionării şi care nu generează zgomot peste limitele admise; se vor opri motoarele, utilajele pe durata pauzelor pentru diminuarea poluării aerului şi fonice; efectuarea operaţiilor de întreţinere a utilajelor se va executa doar în spaţii special amenajate;

f) executantul lucrărilor are obligaţia să aibă în dotare atât materiale absorbante şi substanţe neutralizatoare, cât şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, etc);

g) pe căile de acces se va rula cu viteză scăzută pentru a se evita ridicarea prafului şi producera suplimentară de zgomot etc.; se va evita desfăşurarea lucrărilor cu emisii de praf în perioade cu vânt puternic; în perioadele de trafic intens (transport materiale, etc.), în condiţii meteo de uscǎciune, căile de acces se vor stropi în vederea reducerii antrenării de particule în suspensie;

h) pe perioada de realizare a lucrărilor se vor lua măsuri pentru evitarea accidentării populației, prin:

* Marcarea corespunzătoare a lucărărilor periculoase;
* Protejarea/supravegherea utilajelor menținute în zona lucrărilor.

i) la finalizarea proiectului zonele afectate temporar de lucrări vor fi refăcute la starea iniţială;

k) se vor respecta ***condițiile și prevederile Aviz ANANP nr. 21 din 09.05.2023***:

* Prezentul aviz nu exclude obligația solicitării și obținerii și a celorlalte avize legale necesare realizării investiției;
* Beneficiarul și proiectantul vor urmării îndeaproape executarea lucrărilor prevăzute în documentația tehnică, beneficiarului revenindu-i obligația să anunțe orice modificare față de prevederile prezentului aviz cu o săptămână înainte de producerea acesteia;
* În perioada de execuție a lucrărilor se vor lua toate măsurile care se impun pentru evitarea poluării apelor, pentru protecția factorilor de mediu, a zonelor apropiate și se va respecta întocmai tehnologia de execuție prezentată în documentație, luându-se măsuri de prevenire și combatere a poluării accidentale.

l) titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării, conform cap. V, art. 34, alin.1 din **Legea nr. 292/2018** privind evaluarea impactului anumitor proiecte publice şi private asupra mediului

 m) la finalizarea lucrărilor titularul va notifica APM Cluj în vederea verificării conformării cu prevederile prezentului act de către reprezentanţii Agenţiei pentru Protecţia Mediului Cluj.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

ADINA SOCACIU

**Şef Serviciu AAA Șef serviciu CFM**

ing. Anca CÎMPEAN dr. biol. Paul BELDEAN

**Întocmit:**

Luisa Nicoleta OPREAcons. Izabella BUFTEA

06.06.2023